ddrg/super_eurlex huggingface dataset:
Úradný vestník L 016 , 20/01/1990 S. 0037 - 0038

Fínske špeciálne vydanie: Kapitola 3 Zväzok 31 S. 0239

Švédske špeciálne vydanie: Kapitola 3 Zväzok 31 S. 0239



Rozhodnutie Komisie z 10. januára 1990, ktorým sa udeľuje výnimka Francúzsku a ktorou sa ustanovujú rovnaké zdravotné podmienky, ktoré sa majú dodržiavať pri rozrábke čerstvého mäsa (90/31/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 64/433/EHS z 26. júna 1964 o zdravotných problémoch, ktoré ovplyvňujú obchod s čerstvým mäsom v rámci spoločenstva [1], naposledy zmenenú a doplnenú smernicou 88/657/EHS [2], najmä na jej článok 13, keďže podľa článku 13 smernice 64/433/EHS v súlade s postupom podľa článku 16 výnimky z odseku 45 písm. c) prílohy I je možné udeliť na požiadanie každému členskému štátu, ktorý poskytne rovnaké záruky; keďže tieto výnimky majú stanoviť zdravotné podmienky, ktoré sú aspoň rovnaké ako tie, ktoré stanovuje uvedená príloha; keďže orgány Francúzska predložili písomne 18. januára 1989 Komisii požiadavku o výnimku z odseku 45, písm. c) prílohy I k smernici 64/433/EHS na rozrábku čerstvého hovädzieho, ovčieho a bravčového mäsa; keďže táto požiadavka navrhuje zdravotné podmienky; keďže je potrebné, aby zdravotné podmienky stanovené ako alternatívne v požadovanej výnimke na rozrábku čerstvého mäsa boli aspoň rovnaké ako podmienky stanovené v odseku 45 písm. c) prílohy I k smernici 64/433/EHS; keďže zdravotné podmienky navrhované Francúzskom sú rovnaké ako podmienky stanovené v odseku 45 písm. c) prílohy I k smernici 64/433/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Bez ohľadu na odsek 45 písm. c) prílohy I k smernici 64/433/EHS môže Francúzsko povoliť rozrábku čerstvého hovädzieho, ovčieho a bravčového mäsa za podmienok stanovených v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 10. januára 1990 Za Komisiu Ray Mac Sharry člen Komisie [1] Ú. v. ES 121, 29.7.1964, s. 2012/64. [2] Ú. v. ES L 382, 31.12.1988, s. 3. -------------------------------------------------- PRÍLOHA Osobitné podmienky pre rozrábku hovädzích, ovčích a bravčových trupov 1. Trupy, pochádzajúce z bitúnku, po ochladení v mraziacich miestnostiach, ktoré pracujú pri takej teplote vzduchu pri výpuste z odparovačov, že trupy je možné ochladiť na vnútornú teplotu + 7oC za 48 hodín pre hovädzie trupy a za 20 hodín pre ovčie a bravčové trupy, sa prevážajú do rozrábkarní, ktorých teplota nepresahuje + 12oC v tej istej skupine budov, ako sú chladiarne. 2. Mäso sa preváža naraz v rámci jednej operácie. 3. Trupy sa do rozrábkarne vkladajú a odkosťujú pred dosiahnutím vnútornej teploty + 7oC, ak sa rozrába do 48 hodín od konca úkonov na bitúnku pre hovädzie trupy a 20 hodín pre ovčie a bravčové trupy. 4. Čas, ktorý uplynie medzi vstupom mäsa do rozrábkarne a jeho podrobením sa ďalšiemu zmrazovaniu nesmie prekročiť 60 minút. 5. Hneď ako je mäso rozrobené a zabalené, preváža sa do príslušných mraziacich miestností. --------------------------------------------------
Official Journal L 019 , 24/01/1990 P. 0016 - 0016

Finnish special edition: Chapter 3 Volume 31 P. 0241

Swedish special edition: Chapter 3 Volume 31 P. 0241



ROZHODNUTIE KOMISIE zo 16. januára 1990, ktorým sa stanovuje koeficient agroekonomického vývoja pre definíciu európskej veľkostnej jednotky v súvislosti s typológiou spoločenstva pre poľnohospodárske podniky (90/36/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 79/65/EHS z 15. júna 1965, ktorým sa zriaďuje sieť na zber účtovných dát o príjmoch a podnikateľskej činnosti poľnohospodárskych podnikov v Európskom hospodárskom spoločenstve1, naposledy zmenené a doplnené nariadením (EHS) č. 3644/852, so zreteľom na nariadenie Rady (EHS) č. 571/88 z 29. februára 1988 o organizácii zisťovania spoločenstva o štruktúre poľnohospodárskych podnikov medzi rokmi 1988 a 19973, v znení nariadenia (EHS) č. 807/894, najmä na jeho článok 8 ods. 3, keďže príloha III k rozhodnutiu Komisie 85/377/EHS zo 7. júna 1985, ktorým sa stanovuje typológia spoločenstva pre poľnohospodárske podniky5, definuje európsku veľkostnú jednotku; keďže táto definícia odkazuje na koeficient umožňujúci zohľadnenie celkového agroekonomického vývoja od referenčného obdobia "1980"; keďže tento koeficient vypočítava Komisia a stanovuje ho po konzultácii s členskými štátmi; keďže táto konzultácia prebieha na zasadnutiach skupiny expertov "Typológia pre poľnohospodárske podniky", PRIJALA TOTO ROZHODNUTIE: Článok 1 Koeficient agroekonomického vývoja používaný na definovanie európskej veľkostnej jednotky, stanovený v prílohe III oddiel A ods. 2 k rozhodnutiu 85/377/EHS, sa pre vývoj medzi referenčnými obdobiami "1980" a "1986" týmto stanovuje na 1,2. Článok 2 Toto rozhodnutie je adresované členským štátom. V Bruseli 16. januára 1990 Za Komisiu Henning CHRISTOPHERSEN člen Komisie 1 Ú. v. ES 109, 23.6.1965, s. 1859/65. 2 Ú. v. ES L 348, 24.12.1985, s. 4. 3 Ú. v. ES L 56, 2.3.1988, s. 1. 4 Ú. v. ES L 86, 31.3.1989, s. 1. 5 Ú. v. ES L 220, 17.8.1985, s. 1.
Official Journal L 016 , 20/01/1990 P. 0035 - 0036

Finnish special edition: Chapter 3 Volume 31 P. 0237

Swedish special edition: Chapter 3 Volume 31 P. 0237



ROZHODNUTIE KOMISIE z 10. januára 1990, ktorým sa udeľuje výnimka Španielsku a ktorou sa ustanovujú rovnaké zdravotné podmienky, ktoré sa majú dodržiavať pri rozrábke čerstvého mäsa (90/30/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 64/433/EHS z 26. júna 1964 o zdravotných problémoch, ktoré ovplyvňujú obchod s čerstvým mäsom v rámci spoločenstva ([1]) naposledy zmenenú a doplnenú smernicou 88/657/EHS ([2]), najmä na jej článok 13, keďže podľa článku 13 smernice 64/433/EHS v súlade s postupom podľa článku 16, výnimky z odseku 45 písm. c) prílohy I je možné udeliť na požiadanie každému členskému štátu, ktorý poskytne rovnaké záruky; keďže tieto výnimky majú stanoviť zdravotné podmienky, ktoré sú aspoň rovnaké, ako tie, ktoré stanovuje uvedená príloha; keďže orgány Španielska predložili Komisii písomne 26. septembra 1989 požiadavku o výnimku z odseku 45 písm. c) prílohy I smernice 64/433/EHS na rozrábku čerstvého hovädzieho, ovčieho a bravčového mäsa; keďže táto požiadavka navrhuje zdravotné podmienky; keďže je potrebné, aby zdravotné podmienky stanovené ako alternatívne v požadovanej výnimke na rozrábku čerstvého mäsa boli aspoň rovnaké, ako podmienky stanovené v odseku 45 písm. c) prílohy I smernice 64/433/EHS; keďže zdravotné podmienky navrhované Španielskom sú rovnaké, ako podmienky stanovené v odseku 45 písm. c) prílohy I smernice 64/433/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Bez ohľadu na odsek 45 písm. c) prílohy I smernice 64/433/EHS môže Španielsko povoliť rozrábku čerstvého hovädzieho, ovčieho a bravčového mäsa za podmienok stanovených v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 10. januára 1990 Za Komisiu Ray MAC SHARRY člen Komisie PRÍLOHA Osobitné podmienky pre rozrábku hovädzích, ovčích a bravčových trupov 1. Trupy pochádzajúce z bitúnku sa po ochladení v mraziacich miestnostiach, ktoré pracujú pri takej teplote vzduchu pri výpuste z odparovačov, že telá je možné ochladiť na vnútornú teplotu + 7oC za 48 hodín pre hovädzie telá a za 20 hodín pre ovčie a bravčové telá, prevážajú do rozrábkarní, ktorých teplota nepresahuje + 12oC v tej istej skupine budov, ako sú chladiarne. 2. Mäso sa preváža naraz v rámci jednej operácie. 3. Telá sa do rozrábkarne vkladajú a odkosťujú pred dosiahnutím vnútornej teploty + 7oC, ak sa rozrába do 48 hodín od konca úkonov na bitúnku pre hovädzie trupy a 20 hodín pre ovčie a bravčové telá. 4. Čas, ktorý uplynie medzi vstupom mäsa do rozrábkarne a jeho podrobením ďalšiemu zmrazovaniu nesmie prekročiť 60 minút. 5. Hneď, ako je mäso rozrobené a zabalené, preváža sa do príslušných mraziacich miestností. [1] Ú. v. ES 121, 29.7.1964, s. 2012/64. [2] Ú. v. ES L 382, 31.12.1988, s. 3.
Official Journal L 091 , 06/04/1990 P. 0034 - 0035

Finnish special edition: Chapter 3 Volume 32 P. 0120

Swedish special edition: Chapter 3 Volume 32 P. 0120



ROZHODNUTIE KOMISIE z 28. marca 1990 o zozname prevádzkární na Madagaskare, schválených na účely dovozu čerstvého mäsa do spoločenstva (90/165/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o problémoch zdravotnej a veterinárnej inšpekcie pri dovoze hovädzieho dobytka a ošípaných a čerstvého mäsa alebo mäsových výrobkov z tretích krajín 1, naposledy zmenenú a doplnenú smernicou 89/227/EHS 2, najmä na jej článok 4 ods. 1 a 18 ods. 1, keďže prevádzkárne v tretích krajinách nemôžu byť povolené na vývoz čerstvého mäsa do spoločenstva, ak nespĺňajú všeobecné a špeciálne podmienky stanovené v smernici 72/462/EHS; keďže rozhodnutie Komisie 84/576/EHS 3 zakazuje dovozy čerstvého mäsa pochádzajúceho z prevádzkární na Madagaskare; keďže však, aby sa zabránilo náhlemu prerušeniu existujúceho obchodného toku, dovozy sa zachovali do 30. júna 1985; keďže ďalšia inšpekcia vykonaná podľa článku 5 smernice 72/462/EHS a článku 2 ods. 1 rozhodnutia Komisie 86/474/EHS o uplatňovaní inšpekcií na mieste, aby sa vykonávali v súvislosti s dovozom hovädzieho dobytka a ošípaných a čerstvého mäsa z nečlenských krajín 4, preukázala, že hygienický štandard v dvoch prevádzkárňach sa zvýšil, a preto sa môže považovať za uspokojivý; keďže tieto prevádzkárne môžu za týchto okolností byť zahrnuté do zoznamu prevádzkární oprávnených vyvážať do spoločenstva, a preto rozhodnutie 84/576/EHS sa musí zrušiť; keďže dovoz čerstvého mäsa z prevádzkární uvedených v prílohe ďalej podlieha opatreniam spoločenstva stanovených inde, najmä týkajúcich sa zdravia zvierat, preskúmania prítomnosti rezíduí v čerstvom mäse, zákazu používania dobytka chovaného na určitých látkach s hormonálnym pôsobením; keďže opatrenia upravené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Prevádzkárne na Madagaskare uvedené v prílohe sa týmto schvaľujú na dovoz čerstvého mäsa do spoločenstva podľa uvedenej prílohy. 2. Dovozy z prevádzkární uvedených v prílohe ďalej podliehajú veterinárnym opatreniam spoločenstva uvedeným inde. Článok 2 Členské štáty zakážu dovoz čerstvého mäsa pochádzajúceho z prevádzkární, ktoré nie sú v prílohe. Článok 3 Rozhodnutie 84/576/EHS sa týmto ruší. Článok 4 Toto rozhodnutie je adresované členským štátom. V Bruseli 28. marca 1990 Za Komisiu Ray MAC SHARRY člen Komisie PRÍLOHA ZOZNAM PREVÁDZKÁRNÍ Číslo schválenia Prevádzkáreň/adresa Kategória (*) B R CH H O/K BR N OP 16/26 Abattoir de Morondava, Morondava, Tulea x x x 1 17/27 Abattoir Frigorifique de Majunga, Majunga x x x 1 *B = bitúnok H = hovädzie mäso OP = osobitné poznámky R = rozrábkáreň O/K = ovčie/kozie mäso CH = chladiarenský sklad BR = bravčové mäso N = mäso z nepárnokopytníkov (1) vnútornosti vylúčené. 1 Ú. v. ES L 302, 31.12.1972, s. 28. 2 Ú. v. ES L 93, 6.4.1989, s. 25. 3 Ú. v. ES L 315, 5.12.1984, s. 25. 4 Ú. v. ES L 279, 30.9.1986, s. 55.
Úradný vestník L 347 , 12/12/1990 S. 0023 - 0023



Rozhodnutie Rady z 22. októbra 1990 o uzavretí protokolu, ktorým sa obnovuje Dohoda o spolupráci medzi Európskym hospodárskym spoločenstvom a Thajským kráľovstvom o produkcii manioku, jeho uvádzaní na trh a obchodovaní s ním (90/637/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže uzavretie protokolu, ktorým sa obnovuje Dohoda o spolupráci medzi Európskym hospodárskym spoločenstvom a Thajským kráľovstvom o produkcii manioku, jeho uvádzaní na trh a obchodovaní s ním [1], je v spoločnom záujme oboch krajín; keďže uvedený protokol by sa mal schváliť ROZHODLA TAKTO: Článok 1 Protokol, ktorým sa obnovuje Dohoda o spolupráci medzi Európskym hospodárskym spoločenstvom a Thajským kráľovstvom o produkcii manioku, jeho uvádzaní na trh a obchodovaní s ním, sa týmto schvaľuje v mene spoločenstva. Text protokolu je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody uvedenej v článku 1 tak, aby zaväzovala spoločenstvo. V Luxemburgu 22. októbra 1990 Za Radu predseda G. de Michelis [1] Ú. v. ES L 219, 28.7.1982, s. 53. --------------------------------------------------
Official Journal L 223 , 18/08/1990 P. 0019 - 0020

Finnish special edition: Chapter 3 Volume 33 P. 0113

Swedish special edition: Chapter 3 Volume 33 P. 0113



ROZHODNUTIE KOMISIE z 30. júla 1990 o zozname podnikov v Namíbii schválených pre dovoz čerstvého mäsa do spoločenstva (90/432/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o otázkach hygienickej a veterinárnej kontroly pri dovoze hovädzieho dobytka a ošípaných a čerstvého mäsa z tretích krajín1, naposledy zmenenú a doplnenú smernicou 89/662/EHS2, a najmä na jej článok 4 ods. 1 a článok 18 ods. 1, keďže podnikom v tretích krajinách nie je možné povoliť vývoz čerstvého mäsa do spoločenstva, pokiaľ nespĺňajú všeobecné a osobitné podmienky, ktoré sú stanovené v smernici 72/462/EHS; keďže Namíbia získala nezávislosť, je nevyhnutné vytvoriť zoznam podnikov v uvedenej krajine schválených pre dovoz čerstvého mäsa do spoločenstva; keďže tieto podniky sú pravidelne kontrolované v rámci kontrol spoločenstva na juhu Afriky v súlade s článkom 5 smernice 72/462/EHS a článkom 2 ods. 1 rozhodnutia Komisie 86/474/EHS o implementácii veterinárnych kontrol na mieste pri dovoze hovädzieho dobytka, ošípaných a čerstvého mäsa z tretích krajín3; keďže hygienickú úroveň zariadení v Namíbii možno považovať za uspokojivú a za týchto okolností môžu byť tieto podniky zahrnuté do zoznamu podnikov schválených pre vývoz do spoločenstva; keďže na dovoz čerstvého mäsa z podnikov uvedených v prílohe sa i naďalej vzťahujú ustanovenia spoločenstva stanovené v iných predpisoch, najmä pokiaľ ide o zdravie zvierat, vyšetrenie na výskyt reziduí v čerstvom mäse a zákaz používania niektorých látok s hormonálnym účinkom pri chove hospodárskych zvierat; keďže opatrenia tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Podniky v Namíbii uvedené v prílohe sa schvaľujú pre dovoz čerstvého mäsa do spoločenstva v zmysle uvedenej prílohy. 2. Na tovar dovážaný z podnikov uvedených v prílohe sa i naďalej vzťahujú veterinárne ustanovenia spoločenstva stanovené v iných predpisoch. Článok 2 Členské štáty zakážu dovoz čerstvého mäsa z podnikov, ktoré nie sú uvedené v prílohe. Článok 3 Toto rozhodnutie je adresované členským štátom. V Bruseli 30. júla 1990 Za Komisiu Ray MAC SHARRY člen Komisie PRÍLOHA Zoznam podnikov Číslo schválenia Podniky/adresa Skupina* B V CS H O/K B MJ ZP 22 Swavleis, Windhoek x x x x 1 23 Swavleis, Okahandja x x x 1 27 Windhoek Wild, Windhoek x x 2 * B: Bitúnky H: Hovädzie mäso ZP: Zvláštne poznámky V: Výsek O/K: Ovčie a kozie mäso CS: Chladiarenský sklad B: Bravčové mäso MJ: Mäso jednokopytníkov 1 Okrem drobov. 2 Iba vtedy, ak pri výseku hovädzieho mäsa nie je v podniku žiadne mäso voľne žijúcich párnokopytníkov. 1 Ú. v. ES L 302, 31.12.1972, s. 28. 2 Ú. v. ES L 395, 30.12.1989, s. 13. 3 Ú. v. ES L 279, 30.9.1986, s. 55.
Úradný vestník L 222 , 17/08/1990 S. 0049 - 0049

Fínske špeciálne vydanie: Kapitola 15 Zväzok 9 S. 0255

Švédske špeciálne vydanie: Kapitola 15 Zväzok 9 S. 0255



Rozhodnutie Komisie z 25. júla 1990 o klasifikácii a označení di(2-etylhexyl)ftalátu v súlade s článkom 23 smernice Rady 67/548/EHS (90/420/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 79/831/EHS [2], najmä na jej článok 23, keďže Dánske kráľovstvo oznámilo 13. augusta 1987 Komisii svoj úmysel stanoviť špecifické podmienky obchodovania s 23 látkami s odvolaním sa na článok 23 smernice 67/548/EHS na základe toho, že tieto látky nie sú primerane klasifikované a označené, a preto predstavujú vážne nebezpečenstvo pre zdravie; keďže Komisia sa poradila s členskými štátmi v súlade s ustanoveniami článku 23; keďže Komisia preskúmala dôkazy o karcinogenite di(2-etylhexyl)ftalátu a poradila sa s vhodnými expertmi určenými členskými štátmi, ktorí majú osobitnú kvalifikáciu s ohľadom na karcinogenitu, mutagenitu a teratogenitu; keďže podľa správy väčšiny odborníkov sú v súčasnosti nedostatočné dôkazy na to, aby bola klasifikácia a označenie tejto látky ako karcinogénu alebo ako dráždidla oprávnené, PRIJALA TOTO ROZHODNUTIE: Článok 1 Di(2-etylhexyl)ftalát nebude klasifikovaný alebo označený ako karcinogénna alebo dráždivá látka. Článok 2 Dánske kráľovstvo najneskôr do 1. januára 1991 prijme opatrenia potrebné na dosiahnutie súladu s týmto rozhodnutím. Článok 3 Toto rozhodnutie je adresované členským štátom. V Bruseli 25. júla 1990 Za Komisiu Carlo Ripa di meana člen Komisie [1] Ú. v. ES 196, 16.8.1967, s. 1. [2] Ú. v. ES L 259, 15.10.1979, s. 10. --------------------------------------------------
Official Journal L 008 , 11/01/1990 P. 0070 - 0070

Finnish special edition: Chapter 3 Volume 31 P. 0229

Swedish special edition: Chapter 3 Volume 31 P. 0229



ROZHODNUTIE KOMISIE z 20. decembra 1989 o postupe, podľa ktorého sa menia a dopĺňajú zoznamy zariadení schválených v tretích krajinách pre vývoz čerstvého mäsa do spoločenstva (90/13/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka a ošípaných, čerstvého mäsa alebo mäsových výrobkov z tretích krajín1, naposledy zmenenú a doplnenú smernicou 89/227/EHS2, najmä na jej článok 4 ods. 1, keďže je úlohou Komisie ustanoviť podrobné pravidlá uplatňovania postupu, podľa ktorého sa menia a dopĺňajú zoznamy zariadení ustanovených v článku 4 smernice 72/462/EHS; keďže sa počet zariadení v uvedených zoznamoch zvyšuje; keďže v dôsledku toho a na základe výsledkov inšpekcií vykonávaných podľa článku 5 smernice 72/462/EHS je stále častejšie potrebné prijímať rozhodnutia o uvedených zariadeniach, so zreteľom na výsledky inšpekcií vykonávaných podľa článku 5 smernice 72/462/EHS; keďže nový postup by sa mal vyhnúť prílišnej formálnosti a súčasne zabezpečiť súlad s normami spoločenstva; keďže opatrenia stanovené v tomto nariadení sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Toto rozhodnutie ustanovuje podrobné vykonávacie pravidlá uplatňovania postupu, podľa ktorého sa menia a dopĺňajú zoznamy zariadení schválených pre dovoz čerstvého mäsa do spoločenstva, ustanoveného v druhej vete článku 4 ods. 1 smernice 72/462/EHS. Článok 2 Komisia informuje členské štáty o výsledkoch inšpekcií vykonávaných podľa článku 5 smernice 72/462/EHS a o navrhovaných zmenách a doplnkoch zoznamov. Výsledky sa oznamujú písomne. Vo výnimočných prípadoch sa informácie môžu poskytnúť ústne pod podmienkou, že sa do 24 hodín vystaví písomné potvrdenie. Článok 3 1. Členské štáty budú mať na predloženie svojich pripomienok maximálnu lehotu jeden týždeň odo dňa, keď ich stále zastúpenie obdrží informácie uvedené v článku 2; v naliehavých prípadoch môže Komisia túto lehotu skrátiť na 48 hodín. 2. Komisia zohľadní pripomienky členských štátov, najmä tie, ktoré sa týkajú výsledkov dovozných kontrol, a bude informovať príslušný členský štát o opatreniach navrhovaných na základe uvedených pripomienok skôr, ako prijme akékoľvek rozhodnutie. 3. Rozhodnutie uvedené v druhej vete článku 4 ods. 1 smernice 72/462/EHS sa prijme po uplynutí lehoty ustanovenej v odseku 1. Článok 4 1. Prípady, keď sa vyskytnú ťažkosti, sa predložia Stálemu veterinárnemu výboru v súlade s postupom ustanoveným v článku 29 smernice 72/462/EHS. 2. Počas zasadaní Stáleho veterinárneho výboru Komisia pravidelne informuje členské štáty o situácii v tretích krajinách, kontrolách rezíduí a zdravia zvierat, ako aj plánovaných misiách. Článok 5 Toto rozhodnutie je adresované členským štátom. V Bruseli 20. decembra 1989 Za Komisiu Ray MAC SHARRY člen Komisie 1 Ú. v. ES L 302, 31.12.1972, s. 28. 2 Ú. v. ES L 93, 6.4.1989, s. 25.
Úradný vestník L 053 , 27/02/1991 S. 0018 - 0018



Rozhodnutie Rady z 21. decembra 1990 o predbežnom uplatňovaní schválenej zápisnice, ktorou sa mení a dopĺňa Dohoda medzi Európskym hospodárskym spoločenstvom a Bulharskou republikou o obchode s textilnými výrobkami (91/95/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 113, so zreteľom na návrh Komisie, keďže, pokiaľ ide o spoločenstvo, Dohoda medzi Európskym hospodárskym spoločenstvom a Bulharskou republikou o obchode s textilnými výrobkami parafovaná 11. júla 1986 sa pred ukončením postupov nevyhnutných na jej uzatvorenie predbežne uplatňuje od 1. januára 1987, a to v súlade s rozhodnutím 87/496/EHS [1]; keďže dohoda umožňuje konzultácie; keďže Bulharsko prijalo ponuku spoločenstva zapracovať do dohody na rok 1991 ustanovenia o spätnom dovoze textilných výrobkov, ktoré sa v Bulharsku vyrábajú, spracúvajú alebo upravujú v súlade s právnymi predpismi platnými v spoločenstve; keďže sa dohodlo, že schválená zápisnica z konzultácií, konaných v tejto záležitosti, sa bude predbežne uplatňovať od 1. januára 1991 až do ukončenia postupov nevyhnutných na jej uzatvorenie, za predpokladu, že druhá zmluvná strana ju bude taktiež predbežne uplatňovať, ROZHODLA TAKTO: Jediný článok Schválená zápisnica, ktorou sa mení a dopĺňa Dohoda medzi Európskym hospodárskym spoločenstvom a Bulharskou republikou o obchode s textilnými výrobkami, sa predbežne uplatňuje od 1. januára 1991 až do jej formálneho uzatvorenia, za predpokladu, že ju predbežne uplatňuje aj druhá zmluvná strana. Text schválenej zápisnice tvorí prílohu tohto rozhodnutia. V Bruseli 21. decembra 1990 Za Radu predseda A. Ruberti [1] Ú. v. ES L 287, 9.10.1987, s. 1. --------------------------------------------------
Úradný vestník L 029 , 04/02/1991 S. 0001 - 0001

Fínske špeciálne vydanie: Kapitola 11 Zväzok 16 S. 0194

Švédske špeciálne vydanie: Kapitola 11 Zväzok 16 S. 0194



Rozhodnutie Rady z 18. decembra 1990 o podpísaní Medzinárodnej dohody o jute a výrobkoch z juty, 1989 (91/51/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113 a 116, so zreteľom na návrh Komisie, keďže Medzinárodná dohoda o jute a výrobkoch z juty, 1989, je pripravená na podpis od 1. januára do 31. decembra 1990; keďže všetky členské štáty naznačil svoj úmysel podpísať dohodu; keďže spoločenstvo a členské štáty by mali súčasne pristúpiť k podpisu dohody; ROZHODLA TAKTO: Článok 1 Spoločenstvo a členské štáty podpíšu súčasne Dohodu o jute a výrobkoch z juty, 1989 najneskôr do 31. decembra 1990 v súlade s článkom 37 ods. 1 Článok 2 Týmto sa predseda Rady poveruje určiť osobu splnomocnenú na podpísanie dohody v mene spoločenstva. Znenie dohody je pripojené k tomuto rozhodnutiu. V Bruseli 18. decembra 1990 Za Radu predseda G. De Michelis --------------------------------------------------